اصعب حاجة يقدر يواجهها صحافي فبلاد ما فيهاش الحرية الحقيقية للتعبير بحال المغرب هو فين ما دير شي خدمة خاصك تشرح اللي يسوى واللي ما يسواش باللي راك ما كتقصدش اهانة مشاعر حد او سب هاد الشخص او او او ما وقع ل”لاديبيش دي ماروك” في العدد الاخير. غلاف عادي. شخص مكتوب عليه “محمد رسول الله” بالطريقة اللي كيتكتب بها علم داعش. واخا هاد العلم فيه “لا اله الا الله” ماشي محمد رسول الله. ولكن باين باللي وقع هفوة وصافي. لاديبيش دارت بيان قالت فيه “أثار غلاف عدد 23 من مجلة “La Dépêche du Maroc” جدلا بسبب الجمع بين رسم بياني، يريد البعض أن يفرض عليه تأويلا قسريا يفيد وجود إساءات مزعومة للإسلام” ثم اضاف البيان ان هيئة التحرير “أن الملف رقم 23 يتطرق للتهديد الظلامي الإرهابي، الذي يشكله تنظيم “داعش” للمغرب” وانها سعت “خلال صياغتها لهذا الملف، إلى إدراج أهم الآراء حول هذه الظاهرة، التي تسيء لصورة المسلمين في العالم والمغرب، واستعمال جميع الأجناس الصحفية بكل مهنية واحترافية. وكان الهدف من هذه المبادرة هو توضيح الخطر الذي يمثله التطرف والإرهاب في بلد يعتبر الاستقرار أحد مقوماته الأساسية” هاد التبرير ما شادش. هاد المجلة دارت خدمتها وصافي واللي بغى يفسر يفسر وما دارتش شي حاجة تستحق ينشرو عليها بيان. تبرير كل شيء يقتل الابداع في الصحافة او غيرها 
واش “لاديبيش” ديال اخر ساعة اللي خرج منها الياس العماري دارت خطآ بهاد الغلاف؟ طبعا اللا وباراكا ما تبررو حاجة ما تستحقش